Marsilea

Marsilea é un xénero de pteridófitas da clase das polipodiópsidas e orde das salviniais, que é o tipo da familia das marsileáceas.Marsilea L. no GBIF. Consultado o 26 de febreiro de 2021.

O xénero comprende unhas 65 especies de fentos acuáticos.

 Taxonomía 
 Descrición 
O xénero foi descrito en 1753 por Linneo, na páxina 1099, do vilume II da 1ª edición da súa obra Species Plantarum.

 Sinónimos 
Ademais de polo protónimo cuñado por Linneo e actualmente válido, o xénero coñeceuse tamén polo sinónimos:
 Lemma Juss. ex Adans.
 Spheroidea Dulac
 Zaluzianskia Neck.

 Etimoloxía 
O nome científico Marsilea foi unha homenaxe que Linnaeus lle fixo ao conde Luigi Ferdinando Marsigli (en latín, Marsilius) naturalista italiano falecido en 1730.Marsilea no Merriam-Websbter Dictionary.

 Especies 
Segundo a base de datos The Plant List, recoñécense as seguintes especies:Marsilea en The Plant List. Consultada o 26 de febreiro de 2021.

Marsilea aegyptica Willd.
Marsilea ancyclopoda A.Braun
Marsilea apposita Launert
Marsilea burchellii A.Braun
Marsilea capensis A.Braun
Marsilea coromandelina Willd.
Marsilea crenata C.Presl
Marsilea crotophora D.M. Johnson
Marsilea deflexa A.Braun
Marsilea distorta A.Braun
Marsilea drummondii A.Braun
Marsilea ephippiocarpa Alston
Marsilea farinosa Launert
Marsilea fenestrata Launert
Marsilea hirsuta R. Br.
Marsilea macrocarpa C.Presl
Marsilea macropoda Engelm. ex A.Braun
Marsilea minuta L.
Marsilea mollis B.L. Rob. & Fernald
Marsilea mutica Mett.
Marsilea nubica A.Braun
Marsilea oligospora Goodd.
Marsilea quadrifolia L.
Marsilea schelpeana Launert
Marsilea unicornis Launert
Marsilea vera Launert
Marsilea vestita Hook. & Grev.
Marsilea villifolia Brem. & Oberm. ex Alston & Schelpe
Marsilea villosa Kaulf.

Porén, o ITIS só recoñece as seguintes:Marsilea L. no ITIS. Consultado o 26 de febreiro de 2021. 

 Marsilea ancylopoda A. Braun
 Marsilea crenata C. Presl 
 Marsilea hirsuta R. Br. 
 Marsilea macropoda Engelm. ex A. Braun 
 Marsilea minuta L.
 Marsilea mollis B.L. Rob. & Fernald
 Marsilea mutica Mett.
 Marsilea oligospora Goodd.
 Marsilea polycarpa Hook. & Grev.
 Marsilea quadrifolia L. 
 Marsilea vestita Hook. & Grev.

 Características 
Son pequenas plantas de aspecto infrecuente, xa que non se parecen aos fentos comúns. Os nomes vulgares dalgunhas especies inclúen trevo de auga e trevo de catro follas, debido a que as frondes presentan catro lóbulos semellantes ao trevo, e están presentes sobre a auga ou mergullados nela.

Os esporocarpos dalgunhas especies australianas son moi resistentes á seca, sobrevivindo até 100 anos en condicións de extrema sequidade. Ao mollarse, o interior xelatinoso do esporocarpo incha, dividíndoo e liberando unha masa semellante a un verme que leva os soros, levándose finalmente a cabo a xerminación das esporas e a fecundación.

 Usos 
 Como alimento 
Os esporocarpos dalgunhas especies australianas, como Marsilea drummondii, son comestíbeis e foron comidos polos aborixes e os primeiros colonos brancos, que o coñecían co nome de ngardu ou nardoo. Partes de Marsilea drummondii conteñen unha enzima que destrúe a tiamina (vitamina B1), provocando danos cerebrais en ovellas e cabalos. Durante as inundacións na conca do río Gwydir morreron 2 200 ovellas despois de comer nardoo. Con todo, as tres cuartas partes das ovellas afectadas responderon ás inxeccións de tiamina.Watt, Bruce (2009): Managing the land – Toxic Plants, Pro Grazier, Winter, MLA. A deficiencia de tiamina dun nardoo mal preparado provocou probablemente a fame e a morte de Burke e Wills.

As follas de Marsilea crenata forman parte da cociña xavanesa oriental de Indonesia, especialmente na cidade de Surabaya. Chámase Pecel Semanggi e sérvese con salsa picante de cacahuete e batata.

 Como ornamento 
Algunhas especies do xénero, como Marsilea crenata, Marsilea exarata, Marsilea hirsuta e Marsilea quadrifolia, cultívanse en acuarios.

 Galería 

 Notas 

 Véxase tamén 

 Ligazóns externas 
 Waterclover. Marsilea na EOL.

Categoría:Salviniales
Categoría:Taxons descritos por Linné